

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 12.novembrī **Nr.598**

(prot.Nr.46, 44.§)

**Par grozījumu ar Daugavpils pilsētas domes 2007.gada 1.marta lēmumu Nr.131 apstiprinātajā Daugavpils pilsētas domes Pilsētplānošanas un būvniecības departamenta nolikumā**

Pamatojoties uz likuma “Par pašvaldībām” 21.panta pirmās daļas 27.punktu, Daugavpils pilsētas domes 2005.gada 11.augusta saistošo noteikumu Nr.5 “Daugavpils pilsētas pašvaldības nolikums” 21.punktu, ņemot vērā Valsts kontroles piektā revīzijas departamenta 2019.gada 3.decembra lēmumu Nr. 2.4.1-45/2018 “Par Revīzijas ziņojuma un Revidējamo vienību ziņošanas par ieteikumu ieviešanu laika grafika apstiprināšanu”, revīzijas ziņojuma: “Ēku drošums: vai darām pietiekami?” (turpmāk – Revīzijas ziņojums) revīzijā “Vai tiek izpildīti priekšnoteikumi pašvaldību pārvaldīšanā un kontrolē esošu ekspluatācijā pieņemtu ēku atbilstībai drošuma prasībām?”, secinājumus un ieteikumus, proti, to, ka Daugavpils pilsētas domes Pilsētplānošanas un būvniecības departamenta padotība tiek īstenota pakļautības formā, tādejādi būvvaldei esot pakļautībā vēlētam orgānam – pašvaldībai domei. Līdz ar to domei ir visplašākās ietekmes iespējas pār ekspluatācijas kontroles funkciju īstenošanu būvvaldēs, tajā skaitā attiecībā uz būvēm, kas ir pašas pašvaldības īpašumā. Valsts kontroles ieskatā ir nepieciešams stiprināt būvvalžu neatkarību pār pārvaldes uzdevumu organizēšanu, mainot būvvaldes padotības pašvaldībām formu un saturu, pašvaldībām izvēloties padotību īstenot pārraudzības formā, ņemot vērā Valsts kontroles aktualizēto Daugavpils pilsētas pašvaldības ziņošanas par ieteikumu ieviešanu laika grafiku (Nr. 2.4.1-45/2018-gr-1), izpildot Valsts kontroles revīzijas ziņojuma ieteikumu, proti, pašvaldībām izvērtēt nepieciešamību mainīt institucionālo padotības formu un saturu, tā veicinot būvvaldes funkciju veicošo institūciju un amatpersonu neatkarību un lēmumu izpildes rezultātu uzlabošanos, atklāti balsojot: PAR – 12 (A.Broks, J.Dukšinskis, A.Gržibovskis, L.Jankovska, R.Joksts, I.Kokina, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

Izdarīt ar Daugavpils pilsētas domes 2007.gada 1.marta lēmumu Nr.131 apstiprinātajā Domes Pilsētplānošanas un būvniecības departamenta nolikumā (turpmāk – Nolikums) grozījumu un izteikt Nolikuma 1.2.apakšpunktu šādā redakcijā:

“1.2. Departaments atrodas Daugavpils pilsētas domes pārraudzībā”.

Domes priekšsēdētājs *(personiskais paraksts)* I.Prelatovs